**SENIORKLUBBEN – SENIORGOLF I ÅRHUS SAMLER FOLK FRA HELE MIDTJYLLAND**

Lyngbygaard Golf tilbyder også en klub for seniorgolfere.

Seniorklubben er åben for alle medlemmer af 18-hulsbanen (m/k), der er fyldt 50 år eller fylder 50 år inden udgangen af 2024.

Vi lægger vægt på at have et godt socialt samvær med hinanden både under og efter spillet, og den månedlige afslutning med fællesspisning og præmieuddeling er derfor meget vigtig.

Seniorklubben er en glimrende mulighed for alle ”os ældre”, der har tid og lyst til at spille golf mandag eftermiddag, og med motion og masser af frisk luft, er det en glimrende måde at holde sig i gang på og mødes med andre og gøre det, de er bedst til: nemlig at spille golf.

**Og vi vil stadig gerne vinde!**

Har du spørgsmål til seniorgolf, er du mere end velkommen til at kontakte os på tlf. 87441070 eller info@lyg.dk – eller til undertegnede.

**Mandagsgolf**

Vi spiller **HVER** mandag på 18-hulsbanen, hvor der er reserveret løbende starttider fra kl. 12.30, og der er mulighed for at tilmelde sig tidlig eller sen start (til kl. 13.30).

Vi forventer at første spilledag i sæsonen bliver mandag den 1. april 2023 – afhængig af banens beskaffenhed, og vi spiller hver mandag (også påske, pinse og juli måned) – indtil mandag den 21. oktober.

Der er månedlige afslutningsmatcher med gunstart – første gang mandag d. 29. april – og derefter 27. maj, 24. juni, 29. juli, 26. august, 23. september og 21. oktober.

Alle afslutningsmatcher er som anført med fællesspisning og præmieuddeling.

Vi holder sæsonafslutningsmatch mandag d. 21. oktober 2024 bl.a. med kåring af vinderen af Order og Merit.

**Spilform**
Vi spiller normalt Stableford (men også andre spilformer Parmatch, Greensome og Foursome).

Vi spiller i 3- eller 4-bolde, og damer og herrer blandes i boldene, og der er mobil scoreindtastning efter hvert afsluttet hul.

Handicaps reguleres efter hver runde ved Stableford.

**Tilmelding**
Tilmelding skal ske på golfbox senest søndag kl. 18.00, hvorefter startlisten vil være tilgængelig på golfbox senest mandag kl. 09.00.

**Pris**
Det koster kr. 300,- for hele sæsonen at deltage, og du indbetaler beløbet inden sæsonstart på kontonummer:
4695 4695502133.

**Sponsorer**
Sponsorer til præmier til vore månedsafslutninger er meget velkomne.

**Kontaktpersoner:**

Bent Bjerregaard Thomsen
Tlf. 42324196
bent.b.thomsen@outlook.dk

Steen Schou

Tlf. 60409565

steen@hyrde27.dk

Vu Khuc Mai

Tlf. 26135932

maivu@kabelmail.dk